Čierna hora (pohorie na Slovensku)

Čierna hora je krajinný celok Slovenského rudohoria.

 Polohopis 
Hierarchia
Alpsko-himalájska sústava → Karpaty → Západné Karpaty → Vnútorné Západné Karpaty → Slovenské rudohorie → Čierna hora
***

Pohorie Čierna hora sa nachádza severne od mesta Košice a obklopujú ho na juhu a východe Košická kotlina, na severovýchode a severe Šarišská vrchovina. Severným smerom leží Branisko, severozápadne Hornádska kotlina a západným smerom nadväzujú Volovské vrchy. Najvyšším vrchom je Roháčka (Šarišská vrchovina – Branisko. Turistická mapa. 1 : 50 000. Harmanec: VKÚ, a. s., 2000.) na západnom konci pohoria. Na území pohoria je na Hornáde vybudovaná priehrada Ružín. Čierna hora sa využíva najmä na lesné hospodárstvo a turizmus.

 Časti 
náhľad|Pohľad na pohorie z Klenovského vrchu
Geomorfologický celok sa delí na tieto podcelky:
Roháčka
Bujanovské vrchy
Pokryvy
Sopotnické vrchy
Hornádske predhorie

 Charakteristika 

Podnebie je mierne teplé, vo vrcholových častiach chladné. V januári priemerne -5 °C, v júli priemerne 16,5 °C. Ročne spadne priemerne 700 zrážok. Pohorie tvorí väčšinou hornatina, reliéf tvorí plošina. Vyše 70 % pohoria tvorí les (najmä bučiny). Geologické zloženie: v strednej časti horniny kryštalinika (pararuly, svory a pod.), v severnej a južnej časti druhohorné horniny krížňanskej jednotky (kremence, bridlice a pod.) Pôdy sú väčšinou hnedé, miestami rendziny, na nive Hornádu nivné pôdy

 Galéria 

 Pozri aj 
 Zoznam vrcholov v Čiernej hore

 Iné projekty 

 Referencie 


Kategória:Pohoria na Slovensku
Kategória:Geomorfologické celky na Slovensku
Kategória:Slovenské rudohorie